
Parlamentul României

Camera Deputaţilor

Comisia pentru muncă şi protecţie socială
	Bucureşti,
	23 septembrie 2019

	Nr.
	4c-9/54


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative pentru modificarea alin.(11) şi alin.(12) ale art.29 din Legea nr.263/2010 privind sistemul unitar de pensii publice, trimisă Comisiei pentru muncă şi protecţie socială în procedură obişnuită, cu adresa nr. Plx.14/2019 din 04 februarie 2019, pentru dezbatere şi examinare în fond.
PREŞEDINTE,
ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti,
	23 septembrie 2019

	Nr.
	4c-9/54


R A P O R T

asupra propunerii legislative pentru modificarea alin. (11) şi alin. (12) ale art.29 din Legea nr.263/2010 privind sistemul unitar de pensii publice
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. Plx.14/2019 din 04 februarie 2019, cu dezbaterea pe fond, în procedură obişnuită, a propunerii legislative pentru modificarea alin.(11) şi alin.(12) ale art.29 din Legea nr.263/2010 privind sistemul unitar de pensii publice.
Propunerea legislativă are ca obiect de reglementare modificarea alin.(11) şi alin.(12) ale art.29 din Legea nr.263/2010, în sensul stabilirii, pentru angajatori, a unui termen de reînnoire periodică, din 3 în 3 ani, a avizelor de încadrare în condiţii deosebite de muncă a unor locuri de muncă, precum şi a obligaţiei de plată, în cazul schimbării condiţiilor de muncă, a diferenţei de contribuţie dintre cota de contribuţii sociale pentru condiţii deosebite de muncă datorată şi cea declarată.
Propunerea legislativă a fost respinsă de Senat în şedinţa din 19 decembrie 2019.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.978/11.10.2018)

· avizul favorabil al Consiliului Economic şi Social (nr.4881/25.09.2018)
· avizul negativ al Comisiei pentru buget, finanţe şi bănci (nr.4c-2/42/19.02.2019)

· avizul negativ al Comisiei juridice, de disciplină şi imunităţi (nr.4c-13/53/19.02.2019)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/53/20.02.2019)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/238/25.06.2019)

· punctul de vedere, negativ, al Guvernului (nr.2078/05.11.2018).

La dezbaterile care au avut loc în şedinţa comisiei din 11 septembrie 2019 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
d-l  Ioan Petru Căprariu – președinte, Casa Națională de Pensii Publice şi d-na Georgeta Jugănaru – director, Ministerul Muncii și Justiției Sociale.
La lucrările comisiei şi-au înregistrat prezenţa 20 de deputaţi, din totalul de 21 de membri ai comisiei.

Raportul comisiei a fost adoptat cu unanimitate de voturi.
Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor respingerea propunerii legislative deoarece aceasta a rămas fără obiect ca urmare adoptării Legii nr. 13/2019 pentru aprobarea Ordonanţei de urgenţă a Guvernului nr. 89/2018 privind unele măsuri fiscal-bugetare şi pentru modificarea şi completarea unor acte normative.


PREŞEDINTE,



SECRETAR,


Adrian Solomon



Violeta Răduţ

Întocmit,

Consilier parlamentar Elena Anghel 

